**«Трансферттік баға белгілеу туралы» Қазақстан Республикасының 2008 жылғы 5 шілдедегі Заңның 18-бабына қатысты сыбайлас жемқорлыққа қарсы мониторинг нәтижелері бойынша талдау анықтамасы**

**Сыбайлас жемқорлық тәуекелдеріне ішкі талдау жүргізілген күн: 2016 жылғы 05 қарашасы.**

Қазақстан Республикасы Мемлекеттік қызмет істері министрінің 2015 жылғы 29 желтоқсандағы № 18 бұйрығымен бекітілген Мемлекеттік кірістер органдарының сыбайлас жемқорлық тәуекелдеріне ішкі талдау жүргізудің үлгілік қағидаларының 13-тармағын іске асыру мақсатында Қазақстан Республикасы Қаржы министрлігі Мемлекеттік кірістер комитетінің (бұдан әрі - Комитет) Ішкі қауіпсіздік басқармасы Комитет төрағасының 2016 жылғы 21 сәуірдегі № 230 бұйрығымен құрылған Сыбайлас жемқорлық тәуекелдеріне ішкі талдау жүргізу жөніндегі жұмыс тобымен бірлесіп (бұдан әрі – Жұмыс тобы) «Трансферттік баға белгілеу туралы» Қазақстан Республикасының 2008 жылғы 5 шілдедегі Заңның (бұдан әрі - Трансферттік баға белгілеу туралы Заң) 18-бабына қатысты сыбайлас жемқорлық тәуекелдеріне ішкі талдау жүргізді.

*Сыбайлас жемқорлық әрекеттер жасау және (немесе) шешімдер қабылдау үшін мүмкіндіктерді құрайтын сыбайлас жемқорлықты тәуекелдердің барын анықтау*.

Трансферттік баға белгілеу туралы Заңның 18-б. 1-т. 1) тармақшасына сәйкес тауардың (жұмыстың, көрсетілетін қызметтің) нарықтық бағасын және нарықтық бағаны айқындау әдістерін қолдану үшін қажетті өзге де деректерді айқындау үшін ақпарат көздері, атап айтқанда нарықтық бағалар туралы [ресми танылған](http://adilet.zan.kz/kaz/docs/P090000292_#z5) [ақпарат көздері](http://adilet.zan.kz/kaz/docs/P1100001568#z5) пайдаланылады. Бұл ретте, салық төлеуші шикі мұнайдың, газ конденсатының және қара металдар сынығының экспорты кезінде салықтық міндеттемелердің ең азына әкелетін ақпарат көздерін таңдайды.

Сонымен қатар, мемлекеттік кірістер органдарының лауазымды тұлғалары трансферттік бағаларды қолдану кезінде бақылауды жүзеге асыру барысында дискрециялық өкілеттіктерді болдырмау мақсатында эскпортталатын тауарлар мен өнімдер бойынша нарықтық бағаны анықтау тәртібін белгілейтін тиісті нормативтік құқықтық актіні әзірлеу ұсынылатынын атап өтеміз.

Бүгінгі күні осындай жұмыс қара металдар сынығы бойынша өткізілуде.

*Анықталған сыбайлас жемқорлықтың, сыбайлас жемқорлықты құқық бұзушылықтар мен қылмыстардың жасалуына ықпал ететін дискрециялық өкілеттіктердің және нормалардың ұсынымдары.*

 Комитеттің Мамандандырылған басқармасына:

1) әзірленіп жатқан «Салық және бюджетке төленетін басқа да міндетті төлемдер және кедендік реттеу туралы» (Салық-кеден кодексі) Қазақстан Республикасы Кодексі жобасының шеңберінде «Құқықтық актілер туралы» Қазақстан Республикасы Заңының 34-бабының 3-тармағына сәйкес тиісті нормативтік құқықтық актіні қабылдау бойынша уәкілетті органның құзыретін заңнамалық бекіту туралы мәселесін бастамашылық ету, орындау мерізі - 2017 жыл;

2) заңнамалық реттелгеннен кейін экспортталатын шикі мұнайдың, газ конденсатының және қара металдар сынығының баға белгілеу тәртібін белгілейтін тиісті заңға тәуелді нормативтік құқықтық актінің әзірлеуін қамтамасыз ету.

**Мемлекеттік кірістер комитетінің**

**жұмыс тобы**